Cadavrul unei femei, găsit la marginea unei localități din Dolj, între buruieni. Anchetatorii ar fi aflat cum s-a comis crima
Cadavrul unei femei a fost găsit la marginea unei localități din județul Dolj, într-o zonă cu vegetație abundentă, iar polițiștii au stabilit că moartea a fost violentă. Principalul suspect este un bărbat de 42 de ani. Acesta a luat în mașină victima, care se întorcea acasă de la serviciu, iar pe drum au început să se certe și el a omorât-o, abandonându-i apoi trupul. Bărbatul a fost reținut pentru 24 de ore și va fi prezentat instanței cu propunere de arestare preventivă pentru 30 de zile.